วันชัย สอนศิริ

วันชัย สอนศิริ (เกิด 13 กุมภาพันธ์ พ.ศ. 2497) เป็นนักการเมืองและทนายความชาวไทย สมาชิกวุฒิสภา 3 สมัย (ชุดที่ 10 ชุดที่ 11 ชุดที่ 12) อดีตสมาชิกสภาขับเคลื่อนการปฏิรูปประเทศ กรรมการในคณะกรรมการปฏิรูปประเทศด้านการเมือง ในรัฐบาลพลเอกประยุทธ์ จันทร์โอชา มีชื่อเสียงมาจากการให้ความรู้ทางกฎหมาย ในวิทยุคลื่นร่วมด้วยช่วยกัน ต่อมาเป็นผู้จัดรายการเล่าข่าว จากข่าวหนังสือพิมพ์ โดยสอดแทรกความรู้ด้านกฎหมาย และเรื่องขำขันทางไอทีวีและยูบีซี โดยจัดรายการคู่กับประมาณ เลืองวัฒนะวณิช ทั้งคู่มีชื่อเสียงเป็นที่รู้จักในชื่อ "สองทนาย" หรือ "ทนายคู่หู" ในรายการร่วมมือร่วมใจ ทางทีไอทีวี แต่ได้ออกมาในปี พ.ศ. 2550 หลังการเปลี่ยนโครงสร้างสถานีของไอทีวีเป็นทีไอทีวี

**ประวัติ**
วันชัยเคยลงสมัครรับเลือกตั้งสมาชิกสภาผู้แทนราษฎรแบบแบ่งเขตกรุงเทพมหานคร เขต 1 (เขตพระนครและเขตป้อมปราบศัตรูพ่าย) สังกัดพรรคชาติพัฒนา ในการเลือกตั้งเมื่อปี พ.ศ. 2544 แต่ไม่ได้รับการเลือกตั้ง
ปัจจุบันเป็นอาจารย์สอนกฎหมายอยู่ที่คณะนิติศาสตร์ มหาวิทยาลัยรังสิต, นักจัดรายการคุยสบาย ๆ กับทนายวันชัยทางสถานีวิทยุคลื่น FM.98 MHz ทุกวันจันทร์ - ศุกร์  15.00 - 17.00 น. คู่กับมัลลิกา บุญมีตระกูล เคยเป็นพิธีกรรายการ "9 ร่วมใจ คนไทยไม่ทิ้งกัน" ทางโมเดิร์นไนน์ทีวี ซึ่งปฐมทัศน์เมื่อวันจันทร์ที่ 21 กรกฎาคม พ.ศ. 2551 ทุกวันจันทร์ - ศุกร์ 10.05 - 11.00 น.
ปัจจุบันเป็นพิธีกรร่วมกับเจิมศักดิ์ ปิ่นทอง ในรายการ "รู้ทันประเทศไทย" ทางเอเอสทีวี นิวส์วัน และรายการ "คลายปม" ทางสทท.11 ซึ่งปฐมทัศน์เมื่อวันอาทิตย์ที่ 28 กุมภาพันธ์ พ.ศ. 2553 และได้รับเลือกให้เป็นสมาชิกวุฒิสภา (ส.ว.) ในแบบสรรหาเมื่อเดือนเมษายน พ.ศ. 2554
ด้านชีวิตส่วนตัว สมรสกับนันทนา สอนศิริ มีบุตรสาวด้วยกัน 2 คน

**การศึกษา**
 มัธยมศึกษาโรงเรียนไตรมิตรวิทยาลัย- ปริญญาตรี นิติศาสตร์บัณฑิตมหาวิทยาลัยรามคำแหง- ปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยเกษตรศาสตร์   - ประกาศนียบัตรการอบรมกฎหมายภาษีอากร ผู้ประกอบวิชาชีพกฎหมายและบัญชีรุ่นที่ 1 ของศาลภาษีอากรกลางและสถาบันพัฒนาข้าราชการฝ่ายตุลาการกระทรวงยุติธรรม- ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารในระดับสูงสถาบันพระปกเกล้า

**การทำงาน**
 ปี พ.ศ. 2532-2535 กรรมการทนายความ ภาค 1 และรองเลขาธิการสภาพทนายความ- ปี พ.ศ. 2535-2538 เลขาธิการสภาทนายความ- ปี พ.ศ. 2541-2544 เลขาธิการสภาทนายความ- ปี พ.ศ. 2528-2532 สมาชิกเขตปทุมวัน กรุงเทพมหานคร- ปัจจุบัน เลขาธิการสภาทนายความ- อนุกรรมการพัฒนากฎหมายเยาวชน สำนักงานคณะกรรมการการส่งเสริมประสานงานเยาวชนแห่งชาติ- ที่ปรึกษารองนายกรัฐมนตรี (นายพิชัย รัตตกุล)- ที่ปรึกษารองนายกรัฐมนตรี (นายกร ทัพพะรังสี)- พิธีกรรายการ "แจ้งความ" ไอทีวี- วิทยากรรายการ "ชาวกรุงร้องทุกข์" เนชั่นทีวี และ TTV- กรรมการพิจารณาร่างกฎหมายของกระทรวงแรงงาน- หัวหน้าสำนักงานทนายความวันชัย สอนศิริ- อนุกรรมการป้องปรามการละเมิดสิทธิ์ของผู้บริโภค สคบ.- อาจารย์พิเศษมหาวิทยาลัยอีสเทิร์นเอเซีย หลักสูตร รัฐประศาสนศาสตร์มหาบัณฑิต- วิทยากรตอบกฎหมายในรายการวิทยุโทรทัศน์หลายแห่ง

**รัฐธรรมนูญแห่งราชอาณาจักรไทย พุทธศักราช 2560**
มีการเผยแพร่คลิปวิดีโอของวันชัย สอนศิริ ซึ่งกล่าวถึงการออกเสียงประชามติร่างรัฐธรรมนูญไทย พ.ศ. 2559 ในส่วนของประเด็นเพิ่มเติม ซึ่งให้สิทธิ์ประชุมร่วมกันของรัฐสภาไทย (กล่าวคือสภาผู้แทนราษฎรและสมาชิกวุฒิสภา) ในการลงมติเลือกนายกรัฐมนตรี โดยนายวันชัยกล่าวว่าตนเองเป็นผู้อยู่เบื้องหลังประเด็นเพิ่มเติมดังกล่าว

**สมาชิกวุฒิสภา**
วันชัย สอนศิริ ดำรงตำแหน่งสมาชิกวุฒิสภา ตามรัฐธรรมนูญแห่งราชอาณาจักรไทย พุทธศักราช 2560 โดยได้รับตำแหน่งจากการคัดเลือกของคณะรักษาความสงบแห่งชาติ
หลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วันชัย สอนศิริ ได้ให้สัมภาษณ์ถึงการลงมติเลือกนายกรัฐมนตรี ซึ่งกำหนดให้เป็นอำนาจของที่ประชุมร่วมกันของรัฐสภาไทย โดยให้สัมภาษณ์ถึงแนวทางการลงคะแนนของสมาชิกวุฒิสภาว่าอาจจะลงคะแนนในรูปแบบที่ไม่สอดคล้องกับผลการเลือกตั้ง

**ผลงาน**

**รายการโทรทัศน์**
 แจ้งความ- คนหัวหมอ (2545-2550)- ร่วมมือร่วมใจ- หัวหมอจ้อข่าว- ตีข่าวเล่าความ- 9 ร่วมใจ คนไทยไม่ทิ้งกัน- ตีกลองร้องทุกข์- รู้ทันประเทศไทย- คลายปม - ก๊วนซ่าประมาณว่า- ถอนพิษ

**รางวัลเกียรติยศ**
 โล่เกียรติคุณ "คนดีของสังคม" จากสถานีวิทยุร่วมด้วยช่วยกัน FM96 MHz โดยพิจิตต รัตตกุล- ประกาศ เกียรติคุณเป็นบุคคลที่ได้ทำคุณประโยชน์ด้านการคุ้มครองผู้บริโภค ประจำปี 2546 จากสำนักงานคณะกรรมการคุ้มครองผู้บริโภค สำนักนายกรัฐมนตรี- รางวัลเชิดชูเกียรติผลงานดีเด่นทางโทรทัศน์ "เมขลา" ครั้งที่ 22 ประจำปี 2545 ในฐานะผู้ดำเนินรายการ "แจ้งความ" ทางไอทีวี จากสมาคมผู้สื่อข่าวบันเทิง

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ฐานข้อมูล-  โมเดิร์นไนน์ ปรับข่าวโฉมใหม่โชว์ผู้ประกาศคู่หลัก พร้อมจับซิทคอมค่ายหนังใหญ่ เริ่ม ส.ค.นี้date=2008-08-11 
หมวดหมู่:บุคคลจากอำเภอลาดหลุมแก้ว
หมวดหมู่:ทนายความชาวไทย
หมวดหมู่:วิสามัญสมาชิกเนติบัณฑิตยสภา
หมวดหมู่:นักพูด
หมวดหมู่:นักกฎหมายชาวไทย
หมวดหมู่:อาจารย์คณะนิติศาสตร์
หมวดหมู่:บุคคลจากโรงเรียนไตรมิตรวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรังสิต
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:เปรียญธรรม 4 ประโยค
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกสภาปฏิรูปแห่งชาติ
หมวดหมู่:พรรคชาติพัฒนา (พ.ศ. 2535)
หมวดหมู่:กปปส.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:นักการเมืองจากจังหวัดปทุมธานี